માહિતગાર સૂત્રોના જણાવ્યા મુજબ વટવામાં મેલેરિયાએ પણ કાળો કેર વર્તાવ્યો છે. વટવામાં ગંદકીના કારણે મચ્છરજન્ય રોગચાળો લોકોને ભયભીત કરી રહ્યો છે. વટવાની સાથે-સાથે નરોડામાં પણ ઘાતક ડેન્ગ્યુએ ભયજનક રીતે માથું ઊંચક્યું છે. એકલા નરોડામાં ચાલુ મહિનામાં ડેન્ગ્યુના ત્રીસથી વધુ કેસ હોવા છતાં મ્યુનિ. ચોપડે તો શહેરભરના ડેન્ગ્યુના દર્દીના માત્ર સોળ જ કેસ નોંધાયા છે! મ્યુનિ. મેલેરિયા વિભાગને દર વર્ષે કરોડો રૂપિયાનું બજેટ ફાળવાતું હોવા છતાં આ વિભાગની કામગીરીની અસરકારતા સામે પણ અવારનવાર પ્રશ્નાર્થ સર્જાય છે. જોકે તંત્ર તો રાબેતા મુજબ ‘સબસલામત’ની આલબેલ પોકારે છે.